**LIKOVNO SNOVANJE 2- LS2**

Učiteljica: Anuša Blaško

Likovno snovanje je predmet, kjer učenci lahko razvijajo svojo domišljijo, v sliki lahko izrazijo svoje občutke. Razvijajo svojo ustvarjalnost in se lahko sprostijo. Razvijajo zmožnost doživljanja lepote v naravi in umetninah, zavejo se pomena likovnosti v vseh poklicih, v svoji okolici in v medijih.

V življenju je vedno več vizualnih sporočil zato je zelo pomembno, da jih znajo tudi pravilno brati in razvrstiti. Izoblikujejo si odnos do kulturne dediščine.

Bolj poglobljeno bomo spoznali grafiko, slikarstvo, risanje, kiparstvo in arhitekturo. Pri risanju in slikanju se učenci poglobljeno naučijo spoznavati likovni prostor – gradnjo likovnega dela (kompozicija), tako pri svojih delih, kot pri delih likovnih umetnikov. Utrdijo znanje o vidnem ravnotežju, tako barvnem kot oblikovnem. Rišejo ali slikajo ob glasbi in spoznajo povezanost glasbenega in likovnega ustvarjanja.

Med danimi področji lahko učenci sami izbirajo in poglabljajo tisto likovno področje, ki jim bolj leži.